Eurosong 1978.
Eurosong 1978. bila je 23. po redu Eurovizija. Održana je 22. aprila 1978. u Parizu. Pobijedili su Izhar Cohen & Alphabeta predstavnici Izraela s pjesmom "A-Ba-Ni-Bi". Iako je 'A-Ba-Ni-Bi' ispravno, Francuska televizija je greškom prikazala kao 'Ah-Bah-Nee-Bee'. Voditelji su bili Denise Fabre i Léon Zitrone, i to je bio prvi puta da više od jednog voditelja vodi takmičenje. 20 država je nastupilo, najviše do tada. Pobjednička pjesma je ljubavna pjesma otpjevana na hebrejskom ekvivalentu Ubbi dubbi (naslov je proširenje hebrejske riječi ani אני, što znači "Ja"). Ovo je prva pobjeda Izraela. Pobjeda je izazvala probleme za sjevernoafričke i srednjoistočne zemlje, iako se nisu takmičile. Prema knjizi John Kennedy O'Connora The Eurovision Song Contest: The Official History, kada je postalo jasno da će Izrael pobijediti, mnoge zemlje su prekinule sa prenosom. Jordanska televizija je završila prijenos sa slikom cvijeća. i kasnije je objavila da je Belgija pobijedila (Belgija je bila druga). Norveška je završila zadnja peti put, i prvi puta je neko osvojio nula bodova od osmišljavanja modernog sistema glasanja 1975.